Георги Щерев
Извор

chitanka.info

Идвам при тебе след път далечен —

шепотът твой ме довежда.

И спирам тук. И слушам: вечен,

ромона тихо се сцежда.

И ме топли твоята пазва

с песен от сребърни струни.

Всяка капка мъдро разказва

със верни и силни думи.

На върха с напукани устни

днес изгрява утро добро —

твойта песен, виждам, препуска

в пътеки от мъх и сребро.

Светят ливади, светят браздите,

блясват слънца от иглика,

а в сърцето изгряват звездите

и с гласа ти целебен ме викат…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.